Toetsing: 'n wêreld se verskil tussen staat en privaat sektor
CORONA EN ONGELYKE DIENS
Terwyl die privaat sektor se Covid-19-toetse, selfs dié wat nie dringend is nie, dikwels binne 'n dag of twee verwerk word, moet baie pasiënte in staatshospitale 'n week of langer wag. AMY GREEN ondersoek die skerp verskille tussen toetsing in die twee sektore.
IN Suid-Afrika se privaat gesondheidsorgsektor word Covid-19-toetse normaalweg binne 'n dag of twee verwerk. Toetse is ook relatief maklik te kry, mits jy of jou mediese skema bereid is om die sowat R900 te betaal.
Selfs al wil jy nie 'n Covid-19-toets hê nie, vereis baie privaat hospitale dat jy een moet ondergaan indien jy selfs vir 'n relatief klein elektiewe prosedure, onverwant aan Covid-19, opgeneem wil word.
In skrille kontras hiermee moet gesondheidsorgwerkers en pasiënte in die openbare sektor dikwels 'n week, of selfs weke, vir toetsuitslae wag. Dit het ernstige gevolge, insluitend toetsmonsters wat só lank in die tou is dat dit onbruikbaar raak voordat dit nog getoets kan word...